ai4bharat/Pralekha huggingface dataset:
ভূ-বিজ্ঞানমন্ত্রক
জম্মু-কাশ্মীর, গিলগিট-বাল্টিস্তান, মুজফ্ফরাবাদ এবং হিমাচল প্রদেশের বিভিন্ন জায়গায় আগামীকাল ভারী বৃষ্টির সম্ভাবনা
নতুন দিল্লি, ২০ এপ্রিল, ২০২১
ভারতের আবহাওয়া দপ্তরের জাতীয় আবহাওয়া পূর্বাভাস কেন্দ্রের তথ্য অনুযায়ী আজ পাঞ্জাব এবং উত্তরাখণ্ডের বিভিন্ন জায়গায় বজ্র বিদ্যুৎ সহ ঝড় ও শিলাবৃষ্টির সম্ভাবনা রয়েছে। জম্মু-কাশ্মীর, লাদাখ, গিলগিট-বাল্টিস্তান ও মুজফ্ফরাবাদ, হিমাচল প্রদেশের বিভিন্ন জায়গায় ৩০ থেকে ৪০ কিলোমিটার বেগে ঝোড়ো বাতাস এবং শিলাবৃষ্টির সম্ভাবনা রয়েছে। হরিয়ানা, চণ্ডীগড় এবং দিল্লিতে ৪০ থেকে ৫০ কিলোমিটার বেগে ঝোড়ো বাতাস বইতে পারে। একই সঙ্গে হিমালয় সংলগ্ন পশ্চিমবঙ্গ, সিকিম, ওড়িশা, অরুণাচল প্রদেশ, আসাম, মেঘালয়, নাগাল্যান্ড, মিজোরাম, মণিপুর, অন্ধ্র উপকূল, ত্রিপুরা, তেলেঙ্গানা, লাক্ষাদ্বীপ, তামিলনাড়ু, পুদুচেরি ও কেরালায় বজ্র বিদ্যুতের সম্ভাবনা রয়েছে। জম্মু-কাশ্মীর, লাদাখ, গিলগিট-বাল্টিস্তান ও মুজফ্ফরাবাদে ভারী বৃষ্টি হতে পারে। রাজস্থানের বিভিন্ন জায়গায় বজ্র বিদ্যুৎ এবং ধুলো ঝড়ের সম্ভাবনা রয়েছে।
আগামীকাল হিমালয় সংলগ্ন পশ্চিমবঙ্গ, সিকিমে বজ্র বিদ্যুৎ সহ শিলাবৃষ্টি ও ৪০ থেকে ৫০ কিলোমিটার বেগে ঝোড়ো বাতাসের সম্ভাবনা রয়েছে। জম্মু-কাশ্মীর, লাদাখ,গিলগিট-বাল্টিস্তান ও মুজফ্ফরাবাদ, হিমাচল প্রদেশ, পাঞ্জাব, হরিয়ানা, চণ্ডীগড়, দিল্লি, উত্তরপ্রদেশ, ঝাড়খণ্ড, কেরালায় ৩০ থেকে ৪০ কিরোমিটার বেগে বজ্র বিদ্যুৎ সহ ঝোড়ো বাতাস বওয়ার সম্ভাবনা রয়েছে। জম্মু-কাশ্মীর, গিলগিট-বাল্টিস্তান, মুজফ্ফরাবাদে ভারী বৃষ্টির পূর্বাভাস দেওয়া হয়েছে। আগামী ২২ এপ্রিলও এই সমস্ত জায়গায় বজ্র বিদ্যুৎ সহ ঝোড়ো বাতাস বইতে পারে। ২৩ ও ২৪ এপ্রিল গঙ্গেয় পশ্চিমবঙ্গ, ওড়িশা, কেরালা, পাঞ্জাব, উত্তরাখণ্ড ও হিমাচল প্রদেশে বজ্র বিদ্যুৎ সহ ৩০ থেকে ৪০ কিলোমিটার বেগে ঝোড়ো বাতাস বইতে পারে।
CG/SS/SKD/
(Visitor Counter : 63
তথ্যওসম্প্রচারমন্ত্রক
৩১তম নতুন দিল্লি বিশ্ব বইমেলায় তথ্য ও সম্প্রচার মন্ত্রকের প্রকাশনা বিভাগের স্টল
নয়াদিল্লি, ২৪ ফেব্রুয়ারি, ২০২৩
কেন্দ্রীয় সরকারের প্রকাশনা বিভাগ ৩১তম নতুন দিল্লি বিশ্ব বইমেলায় স্টল দেবে। এই স্টলে প্রকাশনা বিভাগের মূল্যবান বই এবং সাময়িক পত্র প্রদর্শিত হবে। নতুন দিল্লির প্রগতি ময়দানে আগামীকাল ২৫ ফেব্রুয়ারি থেকে ৫ মার্চ পর্যন্ত ৯ দিন ব্যাপী এই বইমেলার আয়োজক কেন্দ্রীয় শিক্ষা মন্ত্রকের স্বায়ত্বশাসিত সংস্থা ন্যাশনাল বুক ট্রাস্ট। ইন্ডিয়া ট্রেড প্রমোশন অর্গানাইজেশনের সঙ্গে যৌথভাবে এই মেলার আয়োজন করা হয়েছে।
স্বাধীনতার অমৃত মহোৎসবে প্রকাশনা বিভাগ ভারতের স্বাধীনতা আন্দোলন এবং স্বাধীনতা সংগ্রামে যেসব বিপ্লবী আত্মোৎসর্গ করেছিলেন তাঁদের ওপর রচিত বই প্রদর্শনে অগ্রাধিকার দিচ্ছে। এছাড়াও ইতিহাস, শিল্প সংস্কৃতি, গান্ধী সাহিত্য, ব্যক্তিত্ব, আত্মজীবনী, সিনেমা, শিশু সাহিত্য সহ বিভিন্ন বিষয়ের ওপর মূল্যবান বইও স্টলে থাকবে।
বইয়ের পাশাপাশি এই স্টলে প্রকাশনা বিভাগের জনপ্রিয় সাময়িক পত্র- যোজনা, কুরুক্ষেত্র ও আজকাল, শিশুদের সাময়িক পত্র বাল ভারতী এবং এমপ্লয়মেন্ট নিউজ  রাখা থাকবে। প্রগতি ময়দানের ৫ নম্বর হলে ১৭১ থেকে ১৮৬ নম্বর স্টলগুলি প্রকাশনা বিভাগের জন্য বরাদ্দ।
প্রকাশনা বিভাগ- জাতীয় স্তরে গুরুত্বপূর্ণ এবং দেশের সমৃদ্ধ সাংস্কৃতিক ঐতিহ্য সম্বলিত বিভিন্ন বই প্রকাশনা বিভাগ পাঠকদের কাছে পৌঁছে দেয়। কেন্দ্রীয় এই প্রতিষ্ঠানটি ১৯৪১ সালে প্রতিষ্ঠিত। এখান থেকে বিভিন্ন ভাষায় প্রকাশিত বই এবং সাময়িক পত্র পাঠকদের কাছে অত্যন্ত সমাদৃত। উন্নয়ন, ভারতের ইতিহাস, সংস্কৃতি, সাহিত্য, আত্মজীবনী, বিজ্ঞান ও প্রযুক্তি, পরিবেশ এবং কর্মসংস্থান সহ গুরুত্বপূর্ণ বিষয়ের ওপর ভিত্তি করে বইগুলি রচিত হয়েছে।
PG/CB/NS
(Visitor Counter : 69
মানবসম্পদবিকাশমন্ত্রক
শ্রী ধর্মেন্দ্র প্রধান বলেছেন, ইগনু বিশ্বের জ্ঞানচর্চার কেন্দ্র হয়ে উঠবে, যাঁরা শিক্ষার সুযোগ পাননি, তাঁদের কাছে পৌঁছতে প্রযুক্তির সদ্ব্যবহারের আহ্বান জানিয়েছেন তিনি
নয়াদিল্লি, ২৬ এপ্রিল, ২০২২
কেন্দ্রীয় শিক্ষা মন্ত্রী শ্রী ধর্মেন্দ্র প্রধান বলেছেন, ইন্দিরা গান্ধী রাষ্ট্রীয় মুক্ত বিশ্ববিদ্যালয়  বিশ্বের জ্ঞানচর্চার কেন্দ্র হয়ে উঠবে। যাঁরা শিক্ষার সুযোগ পাননি, তাঁদের কাছে পৌঁছতে প্রযুক্তির সদ্ব্যবহারের আহ্বান জানিয়েছেন তিনি। ইগনুর ৩৫তম সমাবর্তন অনুষ্ঠানের ভাষণে একথা বলেন কেন্দ্রীয় শিক্ষা মন্ত্রী।
কেন্দ্রীয় মন্ত্রী বলেন, প্রান্তিক এবং দরিদ্রতম মানুষের কাছে শিক্ষা গ্রহণের সুযোগ পৌঁছে দিতে ইগনু আজকের দিনে ভগবান হনুমান হিসাবে আবির্ভূত হয়েছে।
শ্রী প্রধান বলেন, একুশ শতক জ্ঞানের শতাব্দী। তিনি জানান, আমরা যদি ভারতকে জ্ঞান-ভিত্তিক অর্থনৈতিকভাবে অত্যন্ত শক্তিশালী দেশ হিসাবে প্রতিষ্ঠিত করতে চাই, তা হলে আমাদের শিক্ষা ক্ষেত্রে একটি দৃষ্টান্তমূলক পরিবর্তন নিশ্চিত করতে হবে। তিনি বলেন, জাতীয় শিক্ষা নীতি ২০২০ দেশের শিক্ষা ও দক্ষতার ল্যান্ডস্কেপ পরিবর্তনের একটি গুরুত্বপূর্ণ পদক্ষেপ।
মন্ত্রী বলেন, প্রযুক্তি এক নতুন দিক উন্মোচন করেছে। অবশ্যই উদ্ভাবনের মাধ্যমে আমাদের জনগোষ্ঠীর ক্ষমতায়ন নিশ্চিত করতে হবে। বিশেষ করে, যাঁরা সমাজের নীচের অংশে রয়েছেন ,তাদের কাছে শিক্ষা যাতে নাগালের মধ্যে থাকে, তাও সুনিশ্চিত করতে হবে। তিনি বলেন, ডিজিটাল বিশ্ববিদ্যালয় এবং ই-লার্নিং ব্যবস্থা এক্ষেত্রে এমনই এক গুরুত্বপূর্ণ উদ্যোগ।
শ্রী প্রধান জানান, আমাদের শিক্ষা ব্যবস্থাকে আরও সামগ্রিক, সহানুভূতিশীল ও বসুধৈব কুটুম্বকম্ – এর ভাবনাচিন্তার সঙ্গে সামঞ্জস্য রেখে বিশ্বের মঙ্গলে সভ্যতাগত সম্পদ ও ভারতীয় জ্ঞান ব্যবস্থার অপার সম্ভাবনাকে কাজে লাগাতে হবে। তিনি বলেন, প্রযুক্তি, উদ্ভাবন, ইন্টারনেট ও ডিজিটালের উপর ভিত্তি করে ইগনু-কে অবশ্যই শিক্ষার আঙ্গিনায় আরও প্রসারিত করতে হবে। তিনি আরও বলেন, আগামী দিনে ইগনু-কে ‘জ্ঞানের নবজাগরণ’ – এ নেতৃত্ব দিতে হবে।
কেন্দ্রীয় মন্ত্রী ইগনু’র ৩৫তম সমাবর্তনে অংশ নিতে পেরে সন্তোষ প্রকাশ করেন। সারা দেশে ৩২টি আঞ্চলিক কেন্দ্রের ২.৯১ লক্ষেরও বেশি মেধাবী শিক্ষার্থী, যাঁরা ডিগ্রি, ডিপ্লোমা শংসাপত্র, পিএইচডি/এমফিল এবং স্বর্ণপদক পেয়েছেন, তাঁদের অভিনন্দন জানান।
শিক্ষা ক্ষেত্রের প্রসারে এবং ৩৫ বছরের যাত্রা পথে বিশ্ববিদ্যালয়টিকে একটি ‘জন জন কা বিশ্ববিদ্যালয়’ হিসাবে গড়ে তোলার জন্য ইগনুর শিক্ষক, কর্মচারী, প্রাক্তন শিক্ষার্থীদের প্রশংসা করেন শ্রী প্রধান। তিনি বলেন, ইগনু হ’ল – শিক্ষা গ্রহণের ক্ষেত্রে একাধিকবার প্রবেশ ও প্রস্থানের উপযুক্ত উদাহরণ।
CG/SS/SB
(Visitor Counter : 75
শিল্পওবাণিজ্যমন্ত্রক
পূর্বাঞ্চল থেকে রপ্তানি বৃদ্ধির লক্ষ্যে ২৪ মেট্রিক টন চিনাবাদাম পশ্চিমবঙ্গ থেকে নেপালে রপ্তানি করা হয়েছে
নতুন দিল্লি, ০৮ জুন, ২০২১
ভারতের পূর্বাঞ্চল থেকে রপ্তানি বৃদ্ধির লক্ষ্যে এবার পশ্চিমবঙ্গ থেকে ২৪ মেট্রিক টন চিনাবাদাম নেপালে রপ্তানি করা হয়েছে। পশ্চিমবঙ্গের পশ্চিম মেদিনীপুর জেলার কৃষকরা ভারত সরকারের অধীন কৃষি ও প্রক্রিয়াজাত খাদ্য দ্রব্য রপ্তানি উন্নয়ন সংস্থা, অ্যাপেডা, নিবন্ধিত কলকাতার লাধুরাম প্রোমোটার প্রাইভেট লিমিটেড- এর মাধ্যমে এই চিনাবাদাম রপ্তানি করেছে। মূলত ভারতের গুজরাট এবং রাজস্থান থেকে সর্বাধিক পরিমাণ চীনাবাদাম বিদেশে রপ্তানি করা হয়। পূর্বাঞ্চলের রাজ্যগুলির মধ্যে পশ্চিমবঙ্গ থেকে এই চিনাবাদাম রপ্তানির ফলে রপ্তানি ক্ষেত্রে নতুন মাত্রা যোগ হয়েছে।
ভারত থেকে ২০২০-২১ আর্থিক বছরে ৬.৩৮ লক্ষ টন চিনাবাদাম রপ্তানি করা হয়েছে যারা আর্থিক পরিমান ৫৩৮১ কোটি টাকা। এই বাদাম মূলত ইন্দোনেশিয়া, ভিয়েতনাম, ফিলিপিনস, মালয়েশিয়া, থাইল্যান্ড, চীন, রাশিয়া, ইউক্রেন, সংযুক্ত আরব আমিরশাহী এবং নেপালের রপ্তানি করা হয়েছে। অ্যাপেডা নিবন্ধিত সংস্থাগুলি ছাড়পত্র দেওয়ার পরেই রপ্তানি প্রক্রিয়া জারি রাখতে পারে। এজন্য সংশ্লিষ্ট পরীক্ষাগার থেকে বিশেষ সংশাপত্র নিতে হয়।
কৃষি ও কৃষক কল্যাণ মন্ত্রকের দেওয়া তথ্য অনুযায়ী তৈল ও বীজ উৎপাদনের তৃতীয় অগ্রিম অনুমান হিসেবে ২০২০-২১ আর্থিক বছরে বাদাম উৎপাদনের পরিমাণ ১০১.১৯ লক্ষ টন ধরা হয়েছে। যা ২০১৯-২০ আর্থিক বছরে ৯৯.৫২ লক্ষ মেট্রিক টন ছিল।
এদেশে গুজরাটে সবচেয়ে বেশি চিনা বাদাম উৎপাদন হয়। এরপরেই রয়েছে রাজস্থান, তামিলনাড়ু, অন্ধ্রপ্রদেশ, কর্ণাটক, মধ্যপ্রদেশ, মহারাষ্ট্র ও পশ্চিমবঙ্গ। বাদাম উৎপাদন খরিফ এবং রবি উভয় মরশুমে হয়। তবে খরিফ মরশুমে উৎপাদনের পরিমাণ মোট উৎপাদনের চেয়ে ৭৫ শতাংশ বেশি।
CG/ SB
(Visitor Counter : 687
স্বাস্থ্যওপরিবারকল্যাণমন্ত্রক
ভারতে টিকাকরণ অভিযানে ৭.৫ কোটির বেশি টিকার ডোজ দেওয়া হয়েছে টিকার প্রথম ডোজ দেওয়া হয়েছে ৬.৫ কোটির বেশি এবং দ্বিতীয় ডোজ দেওয়া হয়েছে ১ কোটির বেশি ১২টি রাজ্য ও কেন্দ্রশাসিত অঞ্চলে কোভিডে আক্রান্তের সংখ্যায় লাগাতার বৃদ্ধি
নতুন দিল্লি, ৪ এপ্রিল, ২০২১
দেশে আজ সকাল ৭টা পর্যন্ত প্রাথমিক তথ্য অনুযায়ী ৭ কোটি ৫৯ লক্ষ ৭৯ হাজার ৬৫১টি টিকার ডোজ দেওয়া হয়েছে। এরমধ্যে ৮৯ লক্ষ ৮২ হাজার ৯৭৪ জন স্বাস্থ্যকর্মী প্রথম ডোজ, ৫৩ লক্ষ ১৯ হাজার ৬৪১ জন দ্বিতীয় ডোজ পেয়েছেন। এছাড়াও করোনার বিরুদ্ধে লড়াইয়ে অগ্রভাগে থাকা ৯৬ লক্ষ ৮৬ হাজার ৪৭৭ জন কর্মী প্রথম ডোজ এবং ৪০ লক্ষ ৯৭ হাজার ৫১০ জন কর্মী দ্বিতীয় ডোজ পেয়েছেন। অন্যদিকে, ৪৫ বছরের বেশি বয়সী ৭০ লক্ষ ৭০ হাজার ১৯ জন সুফলভোগীকে প্রথম ডোজ এবং ৮ লক্ষ ২৩ হাজার ৩০ জন সুফলভোগীকে দ্বিতীয় ডোজ দেওয়া হয়েছে।
দেশে কোভিড টিকাকরণ অভিযানের আওতায় ৬ কোটি ৫৭ লক্ষ ৩৯ হাজার ৪৭০টি প্রথম ডোজ এবং ১ কোটি ২ লক্ষ ৪০ হাজার ১৮১টি দ্বিতীয় ডোজ দেওয়া হয়েছে। টিকাকরণ অভিযানের ৭৮ তম দিনে  ২৭ লক্ষ ৩৮ হাজার ৯৭২ টি টিকার ডোজ দেওয়া হয়েছে। এরমধ্যে ২৪ লক্ষ ৮০ হাজার ৩১ জন সুফলভোগী প্রথম ডোজ এবং ২ লক্ষ ৫৮ হাজার ৯৪১ জন সুফলভোগী দ্বিতীয় ডোজ পেয়েছেন।
দেশে ৮টি রাজ্যে টিকাকরণের হার ৬০.১৯ শতাংশ। মহারাষ্ট্রেই ৯.৬৮ শতাংশ টিকার ডোজ দেওয়া হয়েছে। এই রাজ্যটিতে ৬৫ লক্ষ ৫৯ হাজার ৯৪টি প্রথম ডোজ এবং ৭ লক্ষ ৯৫ হাজার ১৫০টি দ্বিতীয় ডোজ দেওয়া হয়েছে।
দেশে গত ২৪ ঘন্টায় আরও ৯৩ হাজার ২৪৯ জন নতুন করে করোনায় আক্রান্ত। এরমধ্যে ৮টি রাজ্যে আক্রান্তের হার ৮০.৯৬ শতাংশ। এই ৮টি রাজ্য হল – মহারাষ্ট্র, ছত্তিশগড়, কর্ণাটক, দিল্লি, তামিলনাড়ু, উত্তরপ্রদেশ, মধ্যপ্রদেশ ও গুজরাট।
মহারাষ্ট্রে একদিনেই ৪৯ হাজার ৪৪৭ জন করোনায় আক্রান্ত হয়েছেন। ছত্তিশগড়ে আক্রান্তের সংখ্যা ৫ হাজার ৮১৮। অন্যদিকে, কর্ণাটকে অক্রান্তের সংখ্যা ৪ হাজার ৩৭৩। উপরোক্ত ৮টি রাজ্য বাদে হরিয়ানা, রাজস্থান, কেরালা ও উত্তরপ্রদেশেও দৈনিক আক্রান্তের সংখ্যা ক্রমবর্ধমান। দেশে কোভিড-১৯-এ আক্রান্তের সংখ্যা দ্বিগুণ হওয়ার সময় চৌঠা এপ্রিল পর্যন্ত দাঁড়িয়েছে ১১৫ দিন ৪ ঘন্টা।
দেশে সুস্পষ্টভাবে মোট করোনায় আক্রান্তের সংখ্যা ৬ লক্ষ ৯১ হাজার ৫৯৭। এই সংখ্যা মোট করোনায় আক্রান্তের কেবল ৫.৫৪ শতাংশ। অবশ্য গত ২৪ ঘন্টায় সুস্পষ্টভাবে করোনায় আক্রান্তের সংখ্যা ৩২ হাজার ৬৮৮টি কমেছে। ৫টি রাজ্যে – মহারাষ্ট্র, কর্ণাটক, ছত্তিশগড়, কেরালা এবং পাঞ্জাবে অক্রান্তের হার ৭৬.৪১ শতাংশ। মহারাষ্ট্রেই আক্রান্তের হার অর্ধেকের বেশি বা ৫৮.১৯ শতাংশ।
দেশে আজ করোনায় সুস্থতার সংখ্যা দাঁড়িয়েছে ১কোটি ১৬ লক্ষ ২৯ হাজার ২৮৯। জাতীয় স্তরে সুস্থতার হার ৬০ হাজার ৪৮।
দেশে গত ২৪ ঘন্টায় করোনায় ৫১৩ জনের মৃত্যু হয়েছে। এরমধ্যে ৮টি রাজ্যেই মৃত্যুর হার ৮৫.১৯ শতাংশ। কেবল মহারাষ্ট্রেই একদিনে মারা গেছেন ২৭৭ জন। পাঞ্জাবে মৃত্যু হয়েছে ৪৯ জনের।
দেশে ১৪টি রাজ্য ও কেন্দ্রশাসিত অঞ্চলে গত ২৪ ঘন্টায় মৃত্যুর কোন খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে – ওড়িশা, আসাম, লাদাখ, নাগাল্যান্ড, মেঘালয়, মণিপুর, ত্রিপুরা, সিকিম, লাক্ষাদ্বীপ, অরুণাচল প্রদেশ প্রভৃতি।
CG/BD/AS
(
কৃষিমন্ত্রক
ভারতীয় কৃষকদের অনুপ্রেরণার উৎস মন কি বাত
নয়াদিল্লি, ২৪ এপ্রিল, ২০২৩
প্রধানমন্ত্রী শ্রী নরেন্দ্র মোদী আকাশবাণীর মাধ্যমে প্রতি মাসে সমসাময়িক বিভিন্ন বিষয় নিয়ে তাঁর ভাবনা-চিন্তা সাধারণ মানুষের সঙ্গে ভাগ করে নেন। ২০১৪ সালের তেশরা অক্টোবর এই অনুষ্ঠান তার যাত্রা শুরু করেছিল। ২০২৩এর ২৬ মার্চ এর ৯৯তম পর্বটি সম্প্রচারিত হয়। অনুষ্ঠানের বিভিন্ন পর্বে কৃষি সংক্রান্ত নানা বিষয় স্থান পেয়েছে যা কৃষক এবং কৃষি ক্ষেত্রের সঙ্গে সংশ্লিষ্ট সকলকে নানা বিষয়ে উৎসাহ যুগিয়েছে। তৈলবীজ এবং ডাল শস্যের নতুন প্রজাতির উদ্ভাবন, গবেষণাগারে উদ্ভাবিত প্রযুক্তিকে কৃষি কাজে লাগানো, প্রতিকূল জলবায়ুর মধ্যে কৃষি কাজের নানা পন্থা-পদ্ধতি, জৈব পদ্ধতিতে কৃষি কাজ, সুসংহত কৃষি কাজ, প্রাকৃতিক সম্পদের সংরক্ষণ, জোয়ার, বাজরা, রাগির উৎপাদন ও তার ব্যবহার, কৃষি কাজে ড্রোনের ব্যবহার সহ বিভিন্ন বিষয় নিয়ে মন কি বাত-এর বিভিন্ন পর্বে আলোচনা হয়েছে। এই অনুষ্ঠান কৃষক এবং কৃষি কাজে যুক্ত ব্যক্তিদের মধ্যে কতটা প্রভাব বিস্তার করতে পেরেছে তা নিয়ে নতুন দিল্লির ভারতীয় কৃষি গবেষণা পরিষদ  এবং হায়দ্রাবাদের ন্যাশনাল ইন্সটিটিউট অফ এগ্রিকালচারাল এক্সটেনশন ম্যানেজমেন্ট একটি সমীক্ষা চালায়।
এই সমীক্ষায় দেখা গেছে মন কি বাত শুনে কৃষকরা প্রাকৃতিক পদ্ধতিতে কৃষি কাজ, জৈব সম্পদ সংরক্ষণ এবং বৈচিত্র্যপূর্ণ সুসংহত কৃষি ব্যবস্থাপনা গ্রহণ করতে আগ্রহী হয়েছে। কৃষি ক্ষেত্রে বিভিন্ন বিষয়ে সচেতনতা গড়ে তোলা এবং কৃষি ভিত্তিক শিল্প সংস্থা গড়ে তোলার পিছনে মন কি বাত-এর যথেষ্ট গুরুত্বপূর্ণ ভূমিকা রয়েছে। সমীক্ষা অনুযায়ী যারা জোয়ার, বাজরা এবং রাগি চাষ করেন তারা কৃষি বিজ্ঞান কেন্দ্রের বিশেষজ্ঞদের সঙ্গে যোগাযোগ করেছেন এবং উন্নত প্রজাতির জোয়ার, বাজরা ও রাগি চাষে উদ্যোগী হয়েছেন। এছাড়াও কৃষি ভিত্তিক বিভিন্ন নতুন উদ্যোগ বা স্টার্টআপ সংস্থা গড়ে ওঠায় কৃষকরা লাভবান হয়েছেন। মোবাইল ভিত্তিক কৃষি সংক্রান্ত বিভিন্ন পরামর্শ দানের পরিষেবার বিষয়ে তথ্য জানার ফলে শস্যের উৎপাদন যেমন বেড়েছে, পাশাপাশি কৃষকরা নতুন নতুন বাজারেরও সন্ধান পেয়েছেন। সমীক্ষা অনুযায়ী কৃষি কাজে ড্রোনের ব্যবহারের বিষয়ে কৃষকরা উৎসাহী হলেও এর জটিল প্রযুক্তির সম্পর্কে অনেকের মনেই সংশয় দেখা দিয়েছে।
সহজে ব্যবসা করা, ফসলের ভালো দাম পাওয়া এবং কৃষি কাজে ব্যয়ের পরিমাণ হ্রাস সংক্রান্ত তথ্য মন কি বাত-এর মাধ্যমে জানার পর কৃষি পণ্য উৎপাদক সংস্থা গড়ে তুলতে কৃষকদের মধ্যে উৎসাহের সঞ্চার হয়েছে। এই সব সংগঠনের সঙ্গে যুক্ত কৃষকরা জানিয়েছেন মন কি বাত-এর মাধ্যমে তাঁরা কৃষি সংক্রান্ত সরকারের বিভিন্ন নীতি সম্পর্কে জানতে পেরেছেন। মৌ চাষিরা জানিয়েছেন মন কি বাত-এর মাধ্যমে তাঁরা দলগত চাষের সুফল সম্পর্কে জানতে পেরেছেন। ব্যক্তিগত স্তরে মৌ পালকরা যেখানে ৫০টি মৌমাছির বাক্স থেকে ৯২,৯৪৭ টাকা আয় করতে পারেন সেখানে দলগতভাবে তাদের আয় হয় ১,২৮,৩২৮ টাকা। তবে কীটনাশকের অবশিষ্টাংশ এবং যথাযথভাবে মধু সংরক্ষণ করতে না পারার সমস্যারও তাঁরা মুখোমুখি হন। কিষাণ রেলের মাধ্যমে কৃষকরা তাঁদের পচনশীল কৃষিপণ্য সহজেই বাজারে পাঠাতে পারেন। এক্ষেত্রে তাঁদের আয় যেমন বেশি হয় পাশাপাশি মধ্যস্বত্ত্বভোগীদের হাত থেকেও রেহাই মেলে। মন কি বাত-এর মাধ্যমে জৈব ও প্রাকৃতিক চাষের বিষয়ে কৃষকদের মধ্যে সচেতনতা গড়ে উঠেছে। বিভিন্ন মরশুমের উপযোগী বিষয়গুলি নিয়ে যদি মন কি বাত-এ আলোচনা হয় তাহলে তা কৃষকদের পক্ষে সুবিধাজনক হবে বলে কৃষক ভাই-বোনেদের অভিমত। এভাবেই মন কি বাত কৃষকদের বিভিন্ন বিষয়ে যেমন সচেতন করে তুলছে পাশাপাশি তাঁরা নতুন নতুন পদ্ধতি গ্রহণ করতে অনুপ্রাণিত হচ্ছে।

PG/CB/NS
(Visitor Counter : 81
অর্থমন্ত্রক
অর্থনৈতিক বিষয় সংক্রান্ত দপ্তর ২০১৮-র এপ্রিল মাসে প্রত্যক্ষ বৈদেশিক বিনিয়োগের ৩,২৫০ কোটি টাকার ৫টি প্রস্তাব নিষ্পত্তি করেছে
নয়াদিল্লি, ১১ মে, ২০১৮
২০১৮-র এপ্রিল মাসে অর্থ মন্ত্রকের অর্থনৈতিক বিষয় সংক্রান্ত দপ্তর প্রত্যক্ষ বৈদেশিক বিনিয়োগের ৩,২৫০ কোটি টাকার ৫টি প্রস্তাব নিষ্পত্তি করেছে। এর মধ্যে তিনটি প্রস্তাব নিম্নরূপ :-
|
|
ক্রমিক সংখ্যা
|
|
আবেদনকারী সংস্থার নাম
|
|
সংক্ষিপ্ত প্রস্তাব
|
|
কোটি টাকার অঙ্কে প্রত্যক্ষ বৈদেশিক বিনিয়োগের পরিমাণ
|
|
১
|
|
মেসার্স অ্যালকন ল্যাবরেটরিজ  প্রাইভেট লিঃ 
|
|
ভারতে চক্ষু অস্ত্রপচার যন্ত্রপাতির আর্থিক লিজ এবং ইতিমধ্যেই চালু পাইকারি ব্যবসা
|
|
নেই
|
|
২
|
|
মেসার্স সিভিসি এশিয়া প্যাসিফিক  প্রাইভেট লিঃ 
|
|
ন্যূনতম পুঁজি সংক্রান্ত নিয়ম-কানুন আরোপ করার বিষয়ে সংশোধিত আবেদনপত্র
|
|
নেই
|
|
৩
|
|
মেসার্স হিন্দুস্থান ইনফ্রালগ প্রাইভেট লিঃ 
|
|
মেসার্স হিন্দুস্থান ইনফ্রালগ প্রাইভেট লিঃ নামে একটি প্রস্তাবিত বিনিয়োগ সংস্থায় নেদারল্যান্ডের মেসার্স ডিপি ওয়ার্ল্ড গ্লোবাল ইনভেস্টমেন্ট বিভি সংস্থা থেকে হিন্দুস্থান ইনফ্রালগ প্রাইভেট লিঃ-এর পেইড-আপ শেয়ার মূলধনের ৬৫ শতাংশ অর্থ বিনিয়োগের প্রস্তাব
|
|
৩,২৫০ কোটি টাকা পর্যন্ত
২
নিম্নলিখিত প্রস্তাবটি নির্ধারিত সময়ের পূর্বে দাখিল করায় ফেরৎ পাঠানো হয়েছে –
|
|
ক্রমিক সংখ্যা
|
|
আবেদনকারী সংস্থার নাম
|
|
সংক্ষিপ্ত প্রস্তাব
|
|
৪
|
|
নর্থভেল ক্যাপিটাল পার্টনার্স প্রাইভেট লিঃ 
|
|
অকার্যকর বিনিয়োগ হোল্ডিং কোম্পানির  ১০০ শতাংশ শেয়ার মূলধন অধিগ্রহণের জন্য অনুমোদনের আবেদন
নিম্নলিখিত প্রস্তাবটি বাতিল করা হয়েছে –
|
|
ক্রমিক সংখ্যা
|
|
আবেদনকারী সংস্থার নাম
|
|
সংক্ষিপ্ত প্রস্তাব
|
|
৫
|
|
মেসার্স কোরা রিসার্চ অ্যাডভাইসর্স ইন্ডিয়া এলএলপি 
|
|
মার্কিন যুক্তরাষ্ট্রের মেসার্স কোরা ম্যানেজমেন্ট এলপি এবং মেসার্স কোরা এলএলসি কর্তৃক মেসার্স কোরা রিসার্চ অ্যাডভাসার্স ইন্ডিয়া এলএলপি-তে পৌণপৌণিক বিনিয়োগের কার্যপরবর্তী অনুমোদনের আবেদন
CG/PB/SB……
(Visitor Counter : 75
সড়কপরিবহণওমহাসড়কমন্ত্রক
ইজ অফ ডুয়িং বিজনেস – ট্রেড সার্টিফিকেট সম্পর্কিত খসড়া বিজ্ঞপ্তি জারি
নতুন দিল্লি, ৭ মে, ২০২২
কেন্দ্রীয় সড়ক পরিবহণ ও মহাসড়ক মন্ত্রক ট্রেড সার্টিফিকেট সম্পর্কিত কেন্দ্রীয় মোটরগাড়ি আইন ১৯৮৯-এর নির্দিষ্ট কয়েকটি ধারায় সংশোধনের ব্যাপারে গত ৫ তারিখ এক খসড়া বিজ্ঞপ্তি জারি করেছে।
ট্রেড সার্টিফিকেট কেবল সেই সমস্ত মোটরগাড়ির ক্ষেত্রে প্রয়োজন যেগুলি রেজিস্টার্ড নয় অথবা অস্থায়ী ভাবেও রেজিস্টার্ড নয়। এধরণের যানবাহন কেবলমাত্র ডিলার / নির্মাতা সংস্থা / মোটরগাড়ি আমদানিকারক বা মোটরগাড়ি আইনের ১২৬ নম্বর বিধিতে সুনির্দিষ্ট একটি তদন্ত সংস্থা অথবা কেন্দ্রীয় সরকারের পক্ষ থেকে স্থির করা কোন সংস্থার নিয়ন্ত্রণে নেওয়া যেতে পারে। সহজে ব্যবস্থা বাণিজ্যের অনুকূল পরিবেশ গড়ে তোলার লক্ষ্যে প্রস্তাব করা হয়েছে যে, এধরণের যে কোন সংস্থা আঞ্চলিক পরিবহণ কার্যালয় বা আরটিও-তে না গিয়ে বাহন পোর্টালে বৈদ্যুতিন উপায়ে বিভিন্ন ধরণের যানবাহনের জন্য ট্রেড সার্টিফিকেট এবং ট্রেড রেজিস্টেশন মাকর্স সম্পর্কিত ছাড়পত্র নেওয়ার আবেদন করতে পারে। ট্রেড রেজিস্টেশন মাকর্সের সংখ্যার ভিত্তিতে মাশুল ব্যবস্থা সুবিন্যস্ত করার প্রস্তাব করা হয়েছে। এছাড়াও ট্রেড সার্টিফিকেট বা ব্যবসায়িক শংসাপত্র এবং রেজিস্টেশন মাকর্স বা চিহ্নগুলি যেহেতু অনলাইনে অর্থাৎ বৈদ্যুতিন উপায়ে পোর্টালের মাধ্যমে দেওয়ার প্রস্তাব করা হয়েছে, তাই ব্যবসায়িক শংসাপত্রের ক্ষতি বা নষ্ট হয়ে যাওয়ার ক্ষেত্রে আইনি বাধ্যবাধকতা মেনে চালার বোঝা বাতিল করা হয়েছে। এমনকি, ব্যবসায়িক শংসাপত্রের বৈধতা ১২ মাস থেকে বাড়িয়ে ৫ বছর করা হয়েছে।
CG/BD/AS/
(Visitor Counter : 67
স্বাস্থ্যওপরিবারকল্যাণমন্ত্রক
ভারতের আরও একটি মাইলফলক অর্জন; ৮৫ দিন পর এই প্রথম সুস্পষ্টভাবে করোনায় আক্রান্তের সংখ্যা ৬ লক্ষের নীচে; মোট আক্রান্তের কেবল ৭.৩৫ শতাংশই সুস্পষ্টভাবে করোনায় আক্রান্ত
নয়াদিল্লি, ৩০ অক্টোবর, ২০২০
কোভিডের বিরুদ্ধে লড়াইয়ে ভারত আরও একটি উল্লেখযোগ্য মাইলফলক অর্জন করেছে। দেশে প্রায় ৩ মাস  পর এই প্রথম সুস্পষ্টভাবে করোনায় আক্রান্তের সংখ্যা ৬ লক্ষেরও নীচে নেমে এসেছে। দেশে আজ সুস্পষ্টভাবে করোনায় আক্রান্তের সংখ্যা ৫ লক্ষ ৯৪ হাজার। গত ৬ই অগাস্ট সুস্পষ্টভাবে করোনায় আক্রান্তের সংখ্যা ছিল ৫ লক্ষ ৯৫ হাজার।
বর্তমানে মোট আক্রান্তের কেবল ৭.৩৫ শতাংশই সুস্পষ্টভাবে করোনায় আক্রান্ত হয়েছেন। আক্রান্তের সংখ্যা ৫ লক্ষ ৯৪ হাজার ৩৮৬। এই সংখ্যা লাগাতার কমছে।
সুস্পষ্টভাবে করোনায় আক্রান্তের গতিপথ রাজ্য-ভিত্তিক ভিন্ন ভিন্ন। তাই, করোনা মোকাবিলায় পর্যায়ক্রমে পরিস্থিতি অনুযায়ী ব্যবস্থা গ্রহণ করা হচ্ছে। ভারতে সুস্থতার সংখ্যা লাগাতার বাড়ছে। এই সংখ্যা বেড়ে হয়েছে ৭৩ লক্ষ ৭৩ হাজার ৩৭৫। অন্যান্য দেশের তুলনায় সুস্থতার হারে ঊর্ধ্ব গতির দিক থেকে ভারত ওপরের তালিকায় রয়েছে। সুস্পষ্টভাবে করোনায় আক্রান্ত এবং সুস্থতার মধ্যে ফারাক আজ পর্যন্ত আরও বেড়ে হয়েছে ৬৭ লক্ষ ৭৮ হাজার ৯৮৯।
দেশে গত ২৪ ঘন্টায় ৫৭ হাজার ৩৮৬ জন রোগী আরোগ্য লাভ করেছেন। অন্যদিকে, আক্রান্ত হয়েছেন ৪৮ হাজার ৬৪৮ জন। জাতীয় স্তরে সুস্থতার হার বেড়ে হয়েছে ৯১.১৫ শতাংশ। সদ্য আরোগ্য লাভকারীদের ৮০ শতাংশই ১০টি রাজ্য/কেন্দ্রশাসিত অঞ্চল থেকে। কেরল থেকে একদিনেই সর্বাধিক ৮ হাজারেরও বেশি আরোগ্য লাভ করেছেন। অন্যদিকে, মহারাষ্ট্র ও কর্ণাটক থেকে আরোগ্য লাভের সংখ্যা ৭ হাজারেরও বেশি।
দেশে গত ২৪ ঘন্টায় নতুন করে ৮৪ হাজার ৬৪৮ জন আক্রান্ত হয়েছেন। এদের ৭৮ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে সর্বাধিক ৭ হাজারেরও বেশি আক্রান্তের খবর মিলেছে। মহারাষ্ট্র ও দিল্লি থেকে একদিনেই আক্রান্ত হয়েছেন ৫ হাজারেরও বেশি।
দেশে গত ২৪ ঘন্টায় করোনাজনিত কারণে ৫৬৩ জনের মৃত্যু হয়েছে। এর মধ্যে ৮১ শতাংশই মারা গেছেন ১০টি রাজ্য/কেন্দ্রশাসিত অঞ্চল থেকে। মহারাষ্ট্র থেকে একদিনেই সর্বাধিক ১৫৬ জনের মৃত্যু হয়েছে। পশ্চিমবঙ্গে মারা গেছেন ৬১ জন।
বিশ্ব স্বাস্থ্য সংস্থার পরামর্শ অনুযায়ী, প্রতি ১০ লক্ষ জনসংখ্যায় একদিনেই ১৪০টি নমুনা পরীক্ষা করার যে নীতি রয়েছে, ভারত তা অনেক আগেই সাফল্যের সঙ্গে পূর্ণ করেছে। সাফল্যের আরও একটি অঙ্গ হিসাবে ৩৫টি রাজ্য/কেন্দ্রশাসিত অঞ্চলে দৈনিক-ভিত্তিতে ১৪০টি নমুনা পরীক্ষা করার নীতি আগেই পূর্ণ হয়েছে। জাতীয় স্তরে প্রতি ১০ লক্ষ জনসংখ্যায় দৈনিক-ভিত্তিতে নমুনা পরীক্ষার সংখ্যা ৮৪৪। দিল্লি ও কেরলে দৈনিক-ভিত্তিতে ৩ হাজারেরও বেশি নমুনা পরীক্ষা হচ্ছে।
CG/BD/SB
(
প্রতিরক্ষামন্ত্রক
দু’দেশের সফরের দ্বিতীয় পর্যায়ে প্রতিরক্ষা মন্ত্রী দক্ষিণ কোরিয়া পৌঁছেছেন
নয়াদিল্লি, ৪ সেপ্টেম্বর, ২০১৯
জাপান এবং দক্ষিণ কোরিয়া – দু’দেশ সফরের দ্বিতীয় পর্যায়ে প্রতিরক্ষা মন্ত্রী শ্রী রাজনাথ সিং টোকিও থেকে সিওলে পৌঁছেছেন।
প্রতিরক্ষা মন্ত্রী দক্ষিণ কোরিয়ার প্রধানমন্ত্রী মিঃ লি নাক-ইয়ন-এর সঙ্গে সাক্ষাৎ করেন। ভারত ও দক্ষিণ কোরিয়ার মধ্যে দ্বিপাক্ষিক বিভিন্ন বিষয় নিয়ে তাঁদের মধ্যে বিস্তারিত আলোচনা হয়। শ্রী সিং বলেন, বিভিন্ন বিষয়ে ভারত এবং কোরিয়া সহজাত অংশীদার। তিনি কোরিয়ার ‘নতুন দক্ষিণ নীতি’ এবং ভারতের ‘কার্যকরী পূব নীতি’র ওপর জোর দিয়ে বলেন আগামীদিনে এটি একটি শক্তিশালী কাঠামো তৈরিতে সাহায্য করবে এবং দু’দেশের মধ্যে বিশেষ কূটনৈতিক একত্রিকরণের সম্পর্ক গড়ে উঠবে। কোরীয় উপ-দ্বীপ অঞ্চলে শান্তি ও সুস্থিতি বজায় রাখার জন্য বৈঠকে কোরিয়ার প্রধানমন্ত্রীকে ধন্যবাদ জানান প্রতিরক্ষা মন্ত্রী।
গুরুদেব রবীন্দ্রনাথ ঠাকুর কোরিয়াকে বলেছিলেন, ‘পুবের আলো’। সেই উক্তির কথা স্মরণ করিয়ে দেন প্রতিরক্ষা মন্ত্রী।
তিনদিনের কোরিয়া সফরে প্রতিরক্ষা মন্ত্রী অন্যান্য কর্মকাণ্ডের মধ্যে সে দেশের প্রতিরক্ষা মন্ত্রী মিঃ জিয়ং কিয়ং – ডো-র সঙ্গে বার্তালাপ করবেন।
SSS/SS/DM
(Visitor Counter : 74
কেন্দ্রীয়মন্ত্রিসভা
ভারত ও মরক্কোর মধ্যে একে অপরের শিক্ষাগত যোগ্যতার স্বীকৃতি সংক্রান্ত একটি সমঝোতাপত্রে কেন্দ্রীয় মন্ত্রিসভায় কর্মপরবর্তী অনুমোদন
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারত ও মরক্কোর মধ্যে দুই দেশের ছাত্রছাত্রীদের শিক্ষাগত যোগ্যতার পারস্পরিক স্বীকৃতি প্রদান সংক্রান্ত একটি সমঝোতাপত্র কর্মপরবর্তী অনুমোদন পেয়েছে। ২০১৯-এর ২২শে জানুয়ারি এই সমঝোতাপত্রটি স্বাক্ষরিত হয়েছিল। এর ফলে, দু’দেশের মধ্যে শিক্ষা এবং মানবসম্পদ উন্নয়ন ক্ষেত্রে সহযোগিতা গভীরতর হবে বলে মনে করা হচ্ছে। অন্যদিকে, মরক্কোর ছাত্রছাত্রীরা এই সমঝোতার সুবাদে ভারতে পড়াশোনার বর্ধিত সুযোগ পাবেন।
CG/PB/DM
(Visitor Counter : 67
সংস্কৃতিমন্ত্রক
অলিম্পিকে যোগ্যতা অর্জনকারী প্রথম ভারতীয় মহিলা ফেন্সার ভবানী দেবীর তরবারি প্রধানমন্ত্রীর প্রাপ্ত উপহার এবং স্মারকের সঙ্গে ই-নিলাম হবে
নতুন দিল্লি, ২৮ সেপ্টেম্বর, ২০২১
ভবানী দেবীর কাছে সেই দিনটি ছিল একটি অত্যন্ত গুরুত্বপূর্ণ দিন যেদিনে তিনি প্রথম ভারতীয় মহিলা হিসেবে টোকিও অলিম্পিকে ফেন্সার হিসাবে অংশগ্রহণ করেছিলেন। টোকিও অলিম্পিকে প্রথম খেলায় জয়লাভ করে তিনি ইতিহাস সৃষ্টি করেছেন। তার কাছে সেটি ছিল একটি বিশেষ মুহূর্ত কেননা কোন ভারতীয় মহিলা ওই পর্যায়ে পৌঁছতে পারেন নি। যদিও তিনি পরবর্তী খেলায় জয়লাভ করতে পারেনি, তবুও ভারতের আশা এবং আকাঙ্ক্ষাকে তুলে ধরতে পেরেছিলেন।
তামিলনাড়ুর বাসিন্দা ভবানী দেবীর পুরো নাম চাদলওয়াদা আনন্দ সুন্ধরারামন ভবানী দেবী। তিনি তার খেলাধুলার জীবন শুরু করেছিলেন ২০০৩ সালে। কিন্তু ফেন্সিংয়ে তাঁর কোনো আগ্রহ ছিল না। ভবানী দেবীর তরবারি খেলা বা ফেন্সিংয়ে আগ্রহের পিছনে একটি গল্প রয়েছে। বিদ্যালয়ে পড়াকালীন বিদ্যালয়েরই এক ক্রীড়া প্রতিযোগিতায় তিনি জানতে পেরেছিলেন যে প্রতিটি ক্লাস থেকে মাত্র ছয় জন করে শিক্ষার্থী মনোনীত হয়েছেন। ভবানী দেবী জানতে পেরেছিলেন, নির্বাচিত শিক্ষার্থীরা সমস্ত ধরনের খেলাধুলায় সুযোগ পেলেও ফেন্সিংয়ে কেউ নাম দেয়নি। তিনি তখন নতুন খেলা হিসেবে ফেন্সিংয়ে তাঁর নাম দেন। এরপরে প্রশিক্ষণ শুরু করেন। তারপর সবটাই ইতিহাস।
ভবানী দেবী ফেন্সিংয়ে আট বার জাতীয় চ্যাম্পিয়ন হয়েছেন। তিনি একমাত্র ভারতীয় মহিলা যিনি প্রথম অলিম্পিকে যোগ্যতা অর্জন করেছেন এবং প্রথম খেলায় জিতেছেন। অন্যান্যদের সাথে তাকেও প্রধানমন্ত্রী শ্রী নরেন্দ্র মোদী সংবর্ধনা জানিয়েছেন। সেই অনুষ্ঠানে তিনি প্রধানমন্ত্রী কে তার তরবারিটি উপহার দিয়েছিলেন।
সেই ঐতিহাসিক তরবারিটি ভারতের গর্ব। এই তরবারিটি আপনারও হতে পারে। এই তরবারিটি প্রধানমন্ত্রী নরেন্দ্র মোদীর প্রাপ্ত উপহার এবং স্মারক গুলির সঙ্গে ই- নিলামে অন্তর্ভুক্ত করা হয়েছে। আপনি যদি এই তরবারিটির মালিক হতে চান, তাহলে ১৭ সেপ্টেম্বর থেকে ৭ অক্টোবর পর্যন্ত চলা ই- নিলামে অংশ নিতে পারেন। এর ওয়েবসাইট নম্বর- pmmementos.gov.in/
এর আগেও প্রধানমন্ত্রী যেসব উপহার পেয়েছিলেন তা নিলাম হয়েছে। ২০১৯ সালে এই রকম একটি নিলাম অনুষ্ঠিত হয়েছিল যেখান থেকে সরকারের আয় হয়েছিল ১৫.১৩ কোটি টাকা। প্রধানমন্ত্রী শ্রী নরেন্দ্র মোদীর তত্ত্বাবধানে পুরো অর্থ 'নমামি গঙ্গে কোষ'- এ দেওয়া হয়েছিল, গঙ্গা কে নির্মল ও দূষণমুক্ত করার জন্য।
CG/ SB
(Visitor Counter : 184
প্রধানমন্ত্রীরদপ্তর
উদ্ভাবন এবং প্রয়োজনীয় পরিবর্তন ঘটিয়ে চিকিৎসা করানোর জন্য প্রধানমন্ত্রী ডাক্তারদের প্রশংসা করেছেন
নয়াদিল্লি, ১৩ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী উদ্ভাবনের প্রথম সারিতে থাকার মাধ্যমে চিকিৎসা জগতে নতুন পরিবর্তনকে স্বাগত জানানোর জন্য চিকিৎসকদের প্রশংসা করেছেন। ভুবনেশ্বর এইমস-এ চিকিৎসকরা সফলভাবে একজন পঙ্গু রোগীর কোয়াড্রপল জয়েন্ট রিপ্লেসমেন্ট সার্জারি করেছেন। ওড়িশায় এ ধরনের অস্ত্রোপচার এর আগে হয়নি। পৃথিবীতে এটি দ্বিতীয় দৃষ্টান্ত।
ভুবনেশ্বর এইমস-এর এক ট্যুইট বার্তার জবাবে প্রধানমন্ত্রী বলেছেন :
“উদ্ভাবনের প্রথম সারিতে থাকা এবং চিকিৎসা জগতে নতুন নতুন পরিবর্তন আনার জন্য চিকিৎসকরা প্রশংসার যোগ্য। নিপুণভাবে এই কাজটি সম্পন্ন করায় তাঁদের জন্য আমরা গর্বিত।”
PG/CB/DM
(
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১০২ কোটি ৪০ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১০ কোটি ৭৮ লক্ষেরও বেশি টিকার ডোজ রয়েছে
নয়াদিল্লি, ২০ অক্টোবর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১০২ কোটি ৪৮ লক্ষ ১২ হাজার ৫৬৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১০ কোটি ৭৮ লক্ষ ৭২ হাজার ১১০টি ডোজ হাতে রয়েছে।
CG/BD/SB
(Visitor Counter : 139